钦定古今图书集成/理学汇编/学行典/第229卷 > 《愍孝祠》王十朋
## 钦定古今图书集成/理学汇编/学行典/第229卷 > 《愍孝祠》王十朋

“我昔尝读黄绢碑，长叹越国无男儿。孰知种山山下
水，千载有此一段奇。呜呼哀哉蔡孝子，风烈远过羁
与恢。乃翁白首困缧绁，半年不脱儿心悲。请身荷械
代父罪，或甘黥涅居军麾。况遇军兴击卒叛，身先矢
石死不辞。”当时非无贤太守，孝子抱志终不施。人闲
无路可赴愬，命投河泊祈天知。自为铭志及讼牒，欲
诉以魂赎以尸。情哀意切语不怨，孝与忠厚俱天资。
临河更效结缨死，颠沛于礼曾无亏。父脱累囚子愿
毕，身在九泉甘若饴。名闻九重获旌表，赐庙愍孝风
群黎。奚为祠宇乃如许？两楹破屋河之湄。未闻设诔
有度尚，绝好更欠《邯郸》词。我来赞幕钦孝烈，顾瞻庙
貌成吁嘻。他年太史作佳传，愿从纸尾书吾诗。